text: Ældre mand skal flere år i fængsel
  16 januar 2013 kl. 13.17
  En 71-årig mand fra Aabenraa-området skal i fængsel i toethalvt år for overtrædelser af våbenloven.
  Den ældre mand erkendte i dag i retten i Sønderborg, at han foruden sin meget store samling af lovlige våben også havde været i besiddelse af tre rifler, 11 pistoler, to revolvere og en stor mængde ammunition.
  Han indrømmede også, at han havde solgt 10 ulovlige våben til andre.
  Retten idømte ham et toethalvt års ubetinget fængsel.
  